**Zasadanie Obecného zastupiteľstva v Sihelnom**

**Z á p i s n i c a**

**zo zasadania Obecného zastupiteľstva v Sihelnom**

**konaného dňa 09. 09. 2013 o 1630 hodine**

**v zasadačke OcÚ Sihelné**

**Zápisnica**

**zo zasadania Obecného zastupiteľstva**

**konaného dňa 09. 09. 2013 v zasadačke OcÚ Sihelné**

**Prítomní:**

Mgr. Jozef Gabriel, Anna Luscoňová, Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**Neprítomní:** Emil Bielak, Mgr. Lucoň Ľubomír, Margita Ďubašáková

**Ostatní prítomní:**

**PROGRAM:**

1. Zahájenie
2. Kontrola uznesení
3. Návrh VZN obce Sihelné č. 2/2013 o poskytovaní jednorazovej finančnej výpomoci
4. Úprava rozpočtu Obce Sihelné v roku 2013
5. Stanovisko kontrolóra k úprave rozpočtu Obce Sihelné v roku 2013
6. Úprava rozpočtu príspevkovej organizácie Obce Sihelné v roku 2013
7. Stanovisko kontrolóra k úprave rozpočtu príspevkovej organizácie Obce Sihelné v roku 2013
8. Záznam kontrolóra Obce Sihelné o vykonaných kontrolách za obdobie II. štvrťroka 2013
9. Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2013
10. Rôzne
11. Interpelácia poslancov
12. Diskusia
13. Záver

**1. Zahájenie**

Na úvod starosta obce Mgr. Jozef Gabriel privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol pána Jozefa Fernízu a pána Vladislava Kornhausera, za zapisovateľku Janu Stašovú**,** požiadal o pripomienky a doplnky k predloženému programu. Keďže pripomienky k programu neboli, nechal starosta obce za uvedený program hlasovať.

Program bol jednomyseľne schválený.

**2. Kontrola uznesení**

Poslanci OZ konštatovali, že uznesenie zo zasadania OZ zo dňa 10. 6. 2013 boli splnené.

**3. Návrh VZN č. 2/2013 o poskytovaní jednorazovej finančnej výpomoci**

Toto VZN č. 2/2013 upravuje podmienky na poskytovanie dávky v hmotnej núdzi občanom s trvalým pobytom na území Obce Sihelné, ktorí sa ocitli v mimoriadne ťažkej situácii a potrebujú pomoc. Upravuje podmienky jednorazovej finančnej výpomoci, spôsob a formu poskytovania vecnej dávky a výšky tejto dávky.

Starosta dal za návrh VZN č. 2/2013 hlasovať.

Poslanci schválili návrh VZN č. 2/2013.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**4. Úprava rozpočtu Obce Sihelné v roku 2013**

Starosta predložil poslancom upravený rozpočet vypracovaný pracovníčkou Obecného úradu. Podľa jednotlivých programov programového rozpočtu vysvetlil poslancom, kde sa rozpočet upravoval, aké boli príjmy, aké nové výdavky do dnešného dňa vznikli a kde bolo nutné presunúť finančné prostriedky. Poslanci prešli jednotlivé položky rozpočtu so starostom obce.

Starosta dal za druhú úpravu rozpočtu hlasovať.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**5. Stanovisko kontrolóra k úprave programového rozpočtu Obce Sihelné v roku 2013**

Kontrolórka Obce Sihelné predložila poslancom OZ stanovisko k úprave programového rozpočtu na rok 2013.

Kontrolórka navrhla schváliť úpravu programového rozpočtu obce Sihelné v roku 2013.

Stanovisko k úprave programového rozpočtu Obce Sihelné na rok 2013 v prílohe tejto zápisnice.

Poslanci berú na vedomie: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**6. Úprava rozpočtu príspevkovej organizácie Obce Sihelné v roku 2013**

Ďalším bodom rokovania bolo úprava rozpočtu príspevkovej organizácie Obce Sihelné. Pracovníčka drobnej prevádzky vymenovala poslancom jednotlivé body úpravy rozpočtu príspevkovej organizácie, kde nastali prijmi a kde boli úpravy v rámci výdavkov.

Starosta dal za úpravu rozpočtu príspevkovej organizácie Obce Sihelné hlasovať.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**7. Stanovisko kontrolóra k úprave rozpočtu príspevkovej organizácie Obce Sihelné v roku 2013**

Kontrolórka Obce Sihelné predložila poslancom OZ stanovisko k úprave rozpočtu príspevkovej organizácie na rok 2013.

Kontrolórka navrhla schváliť úpravu rozpočtu príspevkovej organizácie obce Sihelné v roku 2013.

Stanovisko k úprave rozpočtu príspevkovej organizácie Obce Sihelné na rok 2013 v prílohe tejto zápisnice.

Poslanci berú na vedomie: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**8. Záznam kontrolóra Obce Sihelné o vykonaných kontrolách za obdobie II. štvrťroka 2013**

Hlavná kontrolórka Obce Sihelné p. Anna Luscoňová predložila a oboznámila poslancov OZ so záznamom o vykonaných kontrolách za obdobie II. štvrťroka 2013.

Záznam kontrolóra Obce Sihelné o vykonaných kontrolách za obdobie II. štvrťroka 2013 v prílohe.

Poslanci berú na vedomie: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**9. Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2013**

Hlavná kontrolórka Obce Sihelné predložila a oboznámila poslancov OZ s vyhodnotením kontrolnej činnosti za obdobie od januára do júna 2013. Kontrola bola vykonaná počas pracovného času na obecnom úrade a v príspevkovej organizácii.

Správa a vyhodnotenie plánu kontrolnej činnosti hlavnej kontrolórky za obdobie od januára do júna 2013 je v prílohe.

Poslanci berú na vedomie: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**10. Rôzne**

**1. Žiadosť o predĺženie nájomnej zmluvy pani Lenky Kolčákovej, bytom Sihelné 51 v budove Požiarnej zbrojnice**. OZ schválilo predĺženie nájomnej zmluvy pani Lenke Kolčákovej, na užívanie nebytových priestorov na dobu dvoch rokov.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**2. Žiadosť o predĺženie nájomnej zmluvy pána Kutláka Miroslava, bytom Sihelné 215**

OZ schválilo pánovi Kutlákovi Miroslavovi a manželke predĺženie nájomnej zmluvy na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**3. Žiadosť o predĺženie nájomnej zmluvy pani Mazurákovej Evy, bytom Sihelné 215**

OZ schválilo pani Mazurákovej Eve a manželovi predĺženie nájomnej zmluvy na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**4. Žiadosť o predĺženie nájomnej zmluvy pána Vonsa Jozefa, bytom Sihelné 215**

OZ schválilo pánovi Vonsovi Jozefovi a manželke predĺženie nájomnej zmluvy na dva roky.

Poslanci, ktorí hlasovali za:, Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**5. Žiadosť o predĺženie nájomnej zmluvy pána Grobarčíka Petra, bytom Sihelné 485**

OZ schválilo pánovi Grobarčíkovi Petrovi a manželke predĺženie nájomnej zmluvy na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**6. Žiadosť o predĺženie nájomnej zmluvy pána Rajniaka Ivana, bytom Sihelné 485**

OZ schválilo pánovi Rajniakovi Ivanovi a manželke predĺženie nájomnej zmluvy na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**7. Žiadosť o predĺženie nájomnej zmluvy Mgr. Kozákovej Viery, bytom Sihelné 485**

OZ schválilo Mgr. Kozákovej Viere predĺženie nájomnej zmluvy na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**8. Žiadosť o predĺženie nájomnej zmluvy Mgr. Bujnovej Lýdie, bytom Sihelné 485**

OZ schvaľuje predlženie nájomnej zmluvy Mgr. Bujnovej Lýdii na dva roky.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**9. Žiadosť pani Teťany Vaš, bytom Sihelné 69 o schválenie otváracích hodín v predajni textilu v Sihelnom**

OZ schvaľuje otváracie hodiny v predajni textilu v Sihelnom pani Teťany Vaš, bytom Sihelné 69.

Poslanci, ktorí hlasovali za: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**10. Žiadosť pani Kovalíčkovej Márie bytom Sazdice 157 o prenájom bytu.**

OZ neschvaľuje prenájom bytu z dôvodu nedostatku voľných nájomných bytov.

Poslanci, ktorí hlasovali: Jozef Ferníza, Mgr. Ľubomíra Nováková, Mgr. Ľubomír Piták, Marián Staš, Peter Staš, Vladislav Kornhauser

**11. Žiadosť pána Stanislava Glucha, bytom Sihelné 21 o odkúpenie obecného pozemku.**

Schvaľuje jednomyseľne prevod majetku postupom ako prípady hodné osobitného zreteľa podľa § 9a odst. 8 písm. e/ Zákona č.258/2009 Z. z., ktorým sa mení a dopĺňa zákon SNR č.138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na LV 852 k. ú. Sihelné, E-KN parc. č. 5108/1 zastavané plochy o výmere 2715 m2, avšak len tej časti označeného pozemku, ktorá je zobrazená v GP č. 37048201-66/2013 vyhotoveným Ing. Genšorom Jaroslavom, zo dňa 15. 07. 2013 ako novovytvorený pozemok C-KN parc. č. 912/2 orná pôda o výmere 23 m2 za sumu 1,85 Eur/m2 kupujúcemu Gluch Stanislav, narodený 02. 06. 1958, bytom Sihelné 21. Jedná sa o priľahlé pozemky k rodinnému domu.Obec Sihelné, ako predávajúci uplatnila prevod majetku priamym predajom. Splatnosť kúpnej ceny je najneskôr pri podpise kúpnej zmluvy. Poslanci, ktorí hladovali za: Jozef Ferníza, Vladimír Kornhauser, Mgr. Ľubomíra Nováková, Marián Staš, Peter Staš, Mgr. Piták Ľubomír

**12. Žiadosť páni Oľgy Jagelkovej, bytom Sihelné 16 o odkúpenie obecného pozemku.** Schvaľuje jednomyseľne prevod majetku postupom ako prípady hodné osobitného zreteľa podľa § 9a odst. 8 písm. e/ Zákona č.258/2009 Z. z., ktorým sa mení a dopĺňa zákon SNR č.138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na LV 852 k. ú. Sihelné, E-KN parc. č. 5108/1 zastavané plochy o výmere 2715 m2, avšak len tej časti označeného pozemku, ktorá je zobrazená v GP č. 37048201-66/2013 vyhotoveným Ing. Genšorom Jaroslavom, zo dňa 15. 07. 2013 ako novovytvorený pozemok C-KN parc. č. 911/2 zastavané plochy o výmere 35 m2 a C-KN parc. č. 912/4 orná pôda o výmere 67 m2 za sumu 1,85 Eur/m2 kupujúcemu Jagelková Oľga, narodená 07. 03.1960, bytom Sihelné 16. Jedná sa o priľahlé pozemky k jej rodinnému domu. Obec Sihelné, ako predávajúci uplatnila prevod majetku priamym predajom. Splatnosť kúpnej ceny je najneskôr pri podpise kúpnej zmluvy. Poslanci, ktorí hlasovali za: Jozef Ferníza, Vladimír Kornhauser, Mgr. Ľubomíra Nováková, Marián Staš, Peter Staš, Mgr. Piták Ľubomír

**13. Žiadosť páni Márie Sitaríkovej, bytom Sihelné 304 o odkúpenie obecného pozemku.** Schvaľuje jednomyseľne prevod majetku postupom ako prípady hodné osobitného zreteľa podľa § 9a odst. 8 písm. e/ Zákona č.258/2009 Z. z., ktorým sa mení a dopĺňa zákon SNR č.138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na LV 2462 k. ú. Sihelné, C-KN parc. č. 154/2 záhrady o výmere 6,44 m2, C-KN parc. č. 155/4 zastavané plochy o výmere 8,93 m2, C-KN parc. č. 156/1 zastavané plochy a nádvoria o výmere 7,29 m2, C-KN parc. č. 156/6 zastavané plochy o výmere 3,22 m2 za sumu 1,85 Eur/m2 kupujúcemu Sitariková Mária, narodená 06. 02. 1969, bytom Sihelné 304. C-KN parcely zobrazené v GP č. 37048201-13/2011 vyhotoveným Ing. arch. Máriou Genšorovou, zo dňa 04. 02. 2011. Jedná sa o priľahlé pozemky k rodinnému domu. Obec Sihelné, ako predávajúci uplatnila prevod majetku priamym predajom. Splatnosť kúpnej ceny je najneskôr pri podpise kúpnej zmluvy. Poslanci, ktorí hlasovali za: Jozef Ferníza, Vladimír Kornhauser, Mgr. Ľubomíra Nováková, Marián Staš, Peter Staš, Mgr. Piták Ľubomír

**11. Interpelácia poslancov**

Mgr. Nováková Ľubomíra povedala, že tak ako vlani aj tento rok chce zorganizovať posedenie pre dôchodcov ku Dňu šedín, a preto požiadala starostu o spoluprácu s OcÚ. Posedenie by sa malo konať 24. 10. 2013 v Kultúrnom dome. Ona pripraví program a obecný úrad nech pripraví pohostenie a aparatúru. Starosta jej prisľúbil pomoc a poskytne jedného pracovníka obecného úradu.

Taktiež pochválila deti z CZŠ v Sihelnom, pretože školský časopis pod vedením Mgr. Kutlákovej Jany vyhral na súťaži prvé miesto.

Poslanec Kornhauser Vladislav uviedol, že na kultúrnom dome nie je spravený hromozvod a na verejných zhromaždiskách musí byť. Navrhol, aby obec dala vypracovať projekt.

**12. Diskusia**

V rámci diskusie ohľadom rozpočtu Mgr. Piták Ľubomír a Mgr. Nováková Ľubomíra povedala starostovi, že ako poslanci nie sú informovaný dostatočne o tom, čo sa v obci deje. Nevedeli, že sa kúpilo nové auto na obec vraj sa len spomínalo, ale sa neschvaľovala kúpa. Starosta povedal, že ešte vlani bola kúpa auta zahrnutá v rozpočte a oni hlasovali za tento rozpočet. Pokiaľ schválili kúpu auta v rozpočte nebude sa ešte raz pýtať na to, či ho môže kúpiť. Vysvetlil im, že aj keď bola kúpa auta schválená vlani on len teraz uvážil, že je potrebné kúpiť druhé auto, pretože Felícia doslúžila . Mgr. Nováková uviedla, že ten rozpočet je taký, že tam je hocičo do čoho my ako poslanci nevidíme a nevyznajú sa v ňom aspoň väčšina z nich. V rozpočte je toľko položiek, že by to musela študovať niekoľko dni. Starosta jej uviedol, že preto sa im podklady posielajú vopred, aby si všetko preštudovali a keď už raz niečo schvália, aby si za tým stáli.

Mgr. Piták Ľubomír tiež uviedol, že žiadnu projektovú dokumentáciu ohľadom úpravy koryta potoka v centre obce poslanci nevideli. Starosta im vysvetlil, že o tomto projekte boli informovaný na predošlých zastupiteľstvách no nevedel presne povedať, na ktorom zastupiteľstve tento projekt spomínal, možno to bolo predkladané ešte v minulom volebnom období. Kornhauser Vladislav uviedol, že on si na nič také nespomína. Starosta povedal, že podľa zápisnice a diktafónu sa presne zistí, kedy to spomínal a dodal, že nemohol podať podrobné informácie o projekte, pretože podklady boli odsúhlasené pred par týždňami a posledné zastupiteľstvo bolo v júni. Mgr. Piták Ľubomír uviedol, že prišiel po dvoch týždňoch z práce a keď videl ten vypílený potok, tak mal dosť, pretože nevedel čo sa v obci deje. Je mu trápne, keď sa ho niekto niečo opýta a on sám nevie. Nikto nevie, kto to robí, prečo to robí a ako to robí. Mgr. Nováková Ľubomíra požiadala starostu, aby ich informoval, pretože aj pre ňu to bolo prekvapenie, že čo sa deje. Mgr. Piták Ľubomír aj keď na posledných dvoch zasadaniach nebol, pýtal sa poslancov, čo sa prejednávalo. Nikto mu žiaden projekt nespomínal. Starosta mu uviedol, že treba chodiť na zastupiteľstva. Mgr. Piták mu povedal, že bude chodiť, keď bude mať prácu doma.

Starosta vysvetlil poslancom, aké podmienky treba splniť na získanie projektu a základnom je verejná súťaž. Táto verejná súťaž bola legálna a právoplatná, robila to osoba spôsobila na verejné obstarávanie. Financie, ktoré sa čerpajú s takýchto projektov sú prísne sledované a kontrolované. Poslanec Kornhauser Vladislav sa opýtal starostu, kto zodpovedá za daný projekt potoka. Starosta vysvetlil, že firma, ktorá vyhrala verejné obstarávanie si stavebný dozor vybrala sama. Jedná sa o to, či obec neponesie dôsledky za nesprávne plnenie projektu.

V rámci úpravy koryta potoka obec po dokončení projektu bude musieť zhotoviť nové lavice cez potok pri fare a pánovi Chudiakovi, pretože tieto lavice nie sú zahrnuté v projekte.

Ďalším bodom diskusie bol záchyt prameňov v Pilsku. Starosta oboznámil poslancov ako sa pokračuje na prácach pri záchyte prameňov v Pilsku. Predložil projektovú dokumentáciu poslancom k nahliadnutiu.

V rozpočte sú financie vyhradené na centrum voľného času, preto Mgr. Novákova navrhla, že s deťmi pôjdu tento rok ešte trikrát do Nižnej na plaváreň a za ostatné financie sa môžu zorganizovať nejaké exkurzie pre deti. Poslanec Kornhauser Vladislav sa jej opýtal, že na čo boli použité peniaze predtým ako prešlo financovanie z centra voľného času na obce a či sa musia všetky peniaze naraz minúť. Starosta pripomenul, že by sa malo šetriť s peniazmi, lebo sa nevie koľko sa dostane na budúci rok. Mgr. Nováková Ľubomíra povedala, že ona to neorganizuje pre seba, ale pre deti a jedná sa o príspevok pre deti, tak ho treba na to minúť na čo je určený.

Starosta predložil poslancom rozhodnutie o tom, že stavba na Bielej farme bola oficiálne zastavená. Jedná sa o čiernu stavbu. Starosta si od staviteľov vyžiadal doložiť povolenie a podklady o stavbe s lehotou do 30 dní. Do dnešného dňa mu nič nebolo doručené.

Starosta oboznámil poslancov, že na budúcom zastupiteľstve sa bude voliť hlavný kontrolór obce.

**13. Záver**

Starosta obce poďakoval všetkým poslancom za účasť a ukončil zasadnutie obecného zastupiteľstva.

Overovatelia:

Ferníza Jozef .............................................

Kornhauser Vladislav ..............................................

Zapísala: Stašová Jana .............................................

Mgr. Jozef Gabriel

starosta obce